cyanic-selkie/wikianc huggingface dataset:
Տոնկինյան կատու
Առանձնահատկություններ
Տոնկինյան կատուների յուրահատուկ երանգներն ունեն ժառանգման հետերոզիգոտ բնույթ, այդ պատճառով էլ այս ցեղի երկու առանձնյակներին բազմացնելիս սերնդի կեսն է ունենում «ջրաքիսի» երանգ։ Ձագերի մոտ մեկ քառորդն ունի բուրմանական երանգ, մեկ այլ քառորդը՝ կոլորպոյնթական։ Միայն կատու-ջրաքիսը կարող է մասնակցել ցուցահանդեսների և ցեղային բուծման, իսկ մյուսները կարող են պարզապես տնային կենդանիներ լինել ։
Բնավորություն
Տոնկինյան կատուները մարդամոտ և ակտիվ կենդանիներ են։ Կարող են շատ կապվել մարդու հետ։ Նա չի վախենում տրանսպորտից և կարող է առանց երկնչելու դուրս գալ մեքենայի դիմացը։
Պյոտր Սվիտալսկի
Պյոտր Անտոնի Սվիտալսկի (Piotr Antoni Świtalski, ), լեհ դիվանագետ, պատմական գիտությունների դոկտոր, Հայաստանում Եվրամիության դեսպան (2015-2019 թթ.), Լեհաստանի նախկին փոխարտգործնախարար, 2005-2010 թվականներին դեսպանի կարգում Լեհաստանի մշտական ներկայացուցիչը Եվրոպայի Խորհրդում։
Ազատ տիրապետում է անգլերենին, ռուսերենին, ինչպես նաև միջին մակարդակի գերմաներենին և ֆրանսերենին ։
Կենսագրություն
Ծնվել է 1957 թվականի օգոստոսի 2-ին Կուտնո քաղաքում, Լոձի վոևոդություն, Լեհաստան ։
Ծանոթագրություններ
Կատեգորիա:Լեհ դիվանագետներ Կատեգորիա:Հայաստանում Եվրոպական միության դեսպաններ Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ Կատեգորիա:Պատմական գիտությունների դոկտորներ Կատեգորիա:Վարշավայի համալսարանի շրջանավարտներ
Պահաժամ
Պահաժամ կամ փականակի արագություն, լուսանկարչության մեջ այն ժամանակամիջոցը, որի ընթացքում լույսը լուսակայում է լուսազգայուն նյութի կամ լուսազգայուն մատրիցի մասը, նաև այն ժամանակամիջոցը, որի ընթացքում ֆոտոխցիկի փականակը բաց է ։ Ժապավենին կամ մատրիցին հասնող լույսի չափը համամասնական է պահաժամին։ ​Վայրկյանի 1⁄500 թույլ կտա կիսով չափ ավելի քիչ լույս ներթափանցել, քան ​1⁄250֊ը։
Պահաժամի կարգավորում
Առաջին ֆոտոապարատներում պահաժամը կարգավորվում էր օբյեկտիվի կափարիչով. այն հանելիս պահաժամը սկսվում էր, իսկ դնելիս՝ ավարտվում։ Լուսատպության ժամանակ պահաժամի տևությունը սահմանվում է լուսախոշորացուցիչի կամ պատճենման հաստոցի լամպը միացնելով և անջատելով։ Ժամանակակից ֆոտո֊ և կինոտեխնիկայում պահաժամը տեղի է ունենում լուսանկարչական փականակի կամ դրա կինեմատոգրաֆիական տարատեսակի՝ օբտուրատորի (փակիչի) օգնությամբ։ Կիսահաղորդչային մատրիցները լուսակայումն ավարտելու համար չեն պահանջում լույսի ֆիզիկապես ծածկում, ուստի տեսախցիկները և թվային ամենահասարակ ֆոտոապարատները պահաժամի կարգավորման համար օգտագործում են տարրերից (էլեկտրոնային փականակ) լիցքի ընթերցման ժամանակի սահմանափակումը և մեխանիկական փականակի կարիքը չունեն։ Սակայն ԿՄՕԿ-մատրիցների արտեֆակտները կանխելու համար թվային ֆոտոապարատները և թվային որոշ կինոխցիկներ սարքավորում են մեխանիկական փականակով, որը ֆիզիկապես փակում է լույսը։
Պահաժամերի սանդղակ
Պահաժամը, օբյեկտիվի դիաֆրագման կամ հարաբերական անցքը և նկարահանվող տարածքի պայծառությունը միասին որոշում են ժապավենին կամ մատրիցին հասնող լույսի չափը՝ լուսակայումը։ Լուսակայման թիվը (EV) այն թիվն է, որն իրենից ներկայացնում է պահաժամի և հարաբերական անցքի համադրությունը, այնպես որ բոլոր համադրությունները, որոնք տալիս նույն լուսակայումը, ունեն լուսակայման նույն թիվը (տեսարանի ցանկացած ֆիքսված պայծառության համար)։ Հենց որ լուսազգայունությունը սահմանվում է «ISO»-ով արտահայտված թվերով (օրինակ՝ 200 ISO, 400 ISO), նկարահանվող տեսարանից արտանետվող լույսը կարելի է վերահսկել օբյեկտիվի դիաֆրագմայով և պահաժամով՝ ժապավենի կամ մատրիցի լուսազգայունությանը համապատասխանեցնելու համար։ Այս ամենի ճիշտ համադրությունը կհանգեցնի ճիշտ լուսակայման։ Խցիկ ներթափանցած չափազանց շատ լույսը (գերապահումը) հանգեցնում է շատ գունատ պատկերի, իսկ չափազանց քիչ լույսը (թերապահումը)՝ շատ մութ պատկերի։
Պահաժամի և դիաֆրագմայի հարաբերական անցքի տարբեր համադրությունները կարող են տալ լուսակայման նույն թիվը (EV)։ Ըստ լուսակայման թվի բանաձևի, եթե կրկնապատկվում է լուսակայման ժամանակը, ապա կստացվի նաև կրկնապատկված լույսի քանակ։
Լուսանկարչության վաղ օրերին մատչելի պահաժամերը ստանդարտացված չէին, չնայած տիպիկ հաջորդականությունը կարող էր լինել 1⁄10 վ, ​1⁄25 վ, ​1⁄50 վ, ​1⁄100 վ, ​1⁄200 վ և ​1⁄500 վ։ Շուտով գտնվեց այս խնդրի հանգուցալուծումը, որը կայանում էր դիաֆրագմայի ընտրության ստանդարտացված եղանակի ընդունման մեջ, երբ յուրաքանչյուր խոշոր քայլը ճիշտ կկրկնապատկի կամ կրկնակի կնվազեցնի խցիկ ներթափանցող լույսի քանակը (f/2.8, f/4, f/5.6, f/8, f/11, f/16 ևն), պահաժամերի համար ընդունվեց ստանդարտացված 2:1 սանդղակը, որի համաձայն դիաֆրագմամայի մեկ քայլը և պահաժամի ժամանակի նվազեցումը մեկ քայլով հանգեցնում են միևնույն լուսակայման։
Ժամանակակից ֆոտոապարատների փականակներում օգտագործվում է պահաժամերի ստանդարտ սանդղակ՝ վայրկյանի մասերով, ընդ որում կարճ պահաժամերի (վայրկյանից պակաս) համար համարիչը չի նշվում, և պահաժամը նկարագրվում է միայն հայտարարով՝
…
Սանդղակի այսպիսի կառուցվածքը փոխարինեց նախկինին, որում օգտագործվում էին 100֊ին բազմապատիկ կոտորակներ։ Օրինակ՝ 1⁄25, 1⁄50, 1⁄100 — այսպիսի սանդղակ ԽՍՀՄ֊ում մինչև 1959 թվականին նոր ԳՈՍՏ մտցնելը ունեին բոլոր ֆոտոապարատները։ Այլ երկրներում այս սանդղակին անցումը տեղի է ունեցել մոտավորապես նույն ժամանակ։ Կարելի է հանդիպել միևնույն մոդելի խցիկներ, որոնց սանդղակները որոշված են տարբեր համակարգերի համաձայն։ Օգտագործվող թվերից անկախ՝ պահաժամերի սանդղակը կառուցվում է լոգարիթմական սկզբունքով, երբ ամեն մի արժեք երկու անգամ տարբերվում է հարևան արժեքից։ Էլեկտրոնային պահաժամ ունեցող ժամանակակից ֆոտոխցիկների էլեկտրոնային «սանդղակն» ունի կոտորակային արժեքներ, որոնք նշանակում են միջակա պահաժամերը սովորականների միջև։ Օրինակ՝ 1⁄30֊ի և 1⁄60֊ի միջև կարող են լինել 1⁄40 и 1⁄50, որոնք համապատասխանում են լուսակայման փոփոխության 1/3 աստիճանով։ Բացի դրանից, պահաժամերի սանդղակներին հանդիպում են այսպիսի արժեքներ՝
Պահաժամի նշանակությունը լուսանկարչությունում
Որքան կարճ է պահաժամը, այնքան ավելի քիչ է լուսակայումը դիաֆրագմայի սևեռուն հարաբերական անցքի դեպքում, և այնքան ավելի մութ լուսանկար է ստացվում։ Լուսակայումն անփոփոխ պահելու համար պետք է բարձրացնել զգայունությունը կամ բացել դիաֆրագման։
Բացի լուսակայումից պահաժամն ազդում է նաև շարժվող առարկաների պատկերման վրա. երկար պահաժամը (սովորաբար ավելի քան 1⁄30 վ) թույլ է տալիս ստանալ «տեսանելի շարժում» էֆեկտը, որի արդյունքում առարկան վերածվում է ճապաղված շերտագծերի։ Կարճ պահաժամերի (սովորաբար վայրկյանի 1⁄500 մասից պակաս) դեպքում ստացվում է «ստոպ կադր»՝ հստակ պատկերելով առարկան։ Եթե լուսակայման ժամանակ ճառագայթման հզորությունը փոփոխական է, ապա տարբերում են արդյունավետ և ամբողջական պահաժամ։ Արդյունավետ պահաժամը հաճախ ավելի կարճ է, քան ամբողջականը և արտահայտում է փականակի միջով ներթափանցված լույսի փաստային քանակը, հաշվի առնելով այդ ընթացքում դրա ինտենսիվության բոլոր փոփոխությունները։ Եթե շերտի լուսավորության փոփոխությունը կապված է կիրառվող փականակի աշխատանքի առանձնահատկությունների հետ, ապա արդյունավետ պահաժամի հարաբերությունն ամբողջականին արտացոլում է փականակի օգտակար գործողության գործակիցը։
Պահաժամի և լուսավորվածության արտադրյալը կոչվում է լուսակայում կամ լուսավորության քանակ։ Կախված պահաժամից միևնույն լուսակայումը կարող է տալ փոքր֊ինչ տարբեր լուսանկարչական էֆեկտ։ Նման լուսաքիմիական երևույթը կոչվում է շեղում համափոխարինելիության օրենքից կամ Շվարցշիլդի օրենք։
Առավելագույն չափով այս էֆեկտը դրսևորվում է երկար պահաժամերի դեպքում և կարող է հանգեցնել բազմաշերտ լուսաժապավենների գունային հավասարակշռության խախտման՝ տարբեր շերտերում էֆեկտի անհավասար դրսևորման պատճառով։ Կիսահաղորդչային մատրիցներն ավելի քիչ ենթակա են Շվարցշիլդի էֆեկտին, քան լուսաէմուլսիան։
Ժամանակային պարալաքս (տեղազանություն)
Եթե լույսի մուտքը սկսվում և վերջանում է պատկերի ամբողջ դաշտում միաժամանակ (օրինակ, բացվածքային փականակի դեպքում), ապա ամբողջ պատկերը միաժամանակ է լուսակայվում։ Կիզակետային վարագույրաճեղքավոր փականակի կամ օբտուրատորի օգտագործման դեպքում լույսն ընկնում է պատկերի տարբեր մասերին ժամանակի տարբեր հատվածներում, քանի որ լուսակայումը տեղի է ունենում շարժվող ճեղքի օգնությամբ, որը որոշ դեպքերում զգալիորեն փոքր է կադրի ամբողջ շրջանակից։
Օրինակ, «ՖԷԴ», «Զորկի», «Զենիթ» լուսանկարչական ապարատներում կիրառվում էր վարագույրային փականակ, որը կարճատև պահաժամերին (1⁄60, 1⁄125, 1⁄250, 1⁄500, 1⁄1000) 1⁄30 վայրկյանում կադրի երկայնքով տեղափոխում է ճեղք, որը կազմում է կադրի լայնության 1⁄2, 1⁄4, 1⁄8, 1⁄16 և 1⁄32 համապատասխանաբար։ Ընդորում՝ կադրի աջ մասը լուսակայվում է վայրկյանի 1⁄30 մասով ավելի ուշ, քան ձախը։ Դա կարող է հանգեցնել ժամանակային պարալաքսի էֆեկտի, որը դրսևորվում է արագաշարժ օբյեկտների ձևի աղավաղմամբ։ Ժամանակային պարալաքսի երևույթն այնքան ավելի նկատելի է, որքան ավելի մեծ է տարբերությունը պահաժամի և փականակի գործարկման ամբողջ ժամանակի միջև։ Շարժվող առարկա նկարահանելիս, որի ուղղությունը համընկնում է փականակի ճեղքի շարժման ուղղության հետ, դրա պատկերը կստացվի ավելի երկար, քան եթե այն անշարժ լիներ։ Հակադարձ դեպքում կստացվի փականակի շարժմանը հակառակ ուղղությամբ շարժված նույն օբյեկտի կրճատված պատկեր։ Կինոնկարահանման ժամանակ շարժվող առարկաների ձևի աղավաղումն առավել նկատելի է օբտուրատորի բացման փոքր անկյունների դեպքում, երբ ճեղքի լայնքը դառնում է կադրային լուսամուտի չափսերից փոքր։
Ստեղծարար օգտագործում լուսանկարչությունում
Պահաժամը մեկն է մի քանի եղանակներից, որոնք օգտագործվում են թվային տվիչի կամ ժապավենի կողմից գրանցված լույսի քանակը վերահսկելու համար։ Այն օգտագործվում է նաև վերջնական լուսանկարում տեսողական էֆեկտների կառավարման համար։
Դանդաղ պահաժամը հաճախ ընտրվում է լուսանկարի մեջ օբյեկտի շարժումը պատկերելու համար։
Չափազանց արագ պահաժամը կարող է հանգեցնել այն բանին, որ շարժվող օբյեկտն անբնականորեն կարկամած կթվա։ Օրինակ, վազող մարդը կարող է բռնվել երկու ոտքով օդում՝ քարացած պահին կորցրած շարժման բոլոր հայտանիշներով։
Որքան դանդաղ է պահաժամը, այնքան երկար ժամանակ կանցնի փականակի բացվելուց մինչև լիովին փակվելը։ Ավելի շատ ժամանակ մատչելի է այն նպատակով, որ օբյեկտի տեղաշարժումը պատկերվի ճապաղված տեսքով։
Մի քիչ ավելի դանդաղ պահաժամը թույլ կտա լուսանկարչին մտցնել ճապաղման տարր կա՛մ օբյեկտի համար, որը, մեր օրինակում՝ ոտքերը՝ ամենաարագ շարժվող տարրը կադրի մեջ, կարող է ճապաղված լինել, իսկ մնացած մասը մնում է հստակ, կա՛մ երբ խցիկը համայնապատկերում է շարժվող օբյեկտին, ապա հետնապատկերը ճապաղվում է, իսկ օբյեկտը մնում է համեմատաբար հստակ։
Օրինակ, երբ հոսող ջուրը լուսանկարելիս օգտագործվում են դանդաղ պահաժամերը, որոնք կես վայրկյանից մի քիչ երկար են, ապա ստացված պատկերում ջուրը կունենա մարախուղ հիշեցնող ուրվականանման սպիտակ տեսք։ Այս էֆեկտը կարող է օգտագործվել բնապատկերային լուսանկարչությունում։
Zoom-էֆեկտը լուսանկարչական էֆեկտ է, որը կարելի է ստանալ համեմատաբար երկար պահաժամի դեպքում անմիջապես լուսակայման ժամանակ օբյեկտիվի կիզակետային հեռավորությունը փոփոխելիս։ Էֆեկտի կիրառումը նկարահանման օբյեկտին տալիս է դեպի նայողին արագ շարժման զգացում, դինամիկա հաղորդելով ստատիկ սյուժեներին։ Պատկերի կենտրոնը մնում է հստակ, մինչդեռ կենտրոնից հեռու գտնվող տարրերը ձևավորում են ճառագայթային ճապաղում, որը առաջացնում է տեսողական ուժեղ էֆեկտ, ստիպելով դարձնել աչքերը դեպի պատկերի կենտրոնը ։
Ծանոթագրություններ
Կատեգորիա:Լուսանկարչական եզրեր
Պլանալտու (Բաիա)
Պլանալտու (Բաիա) (Planalto), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում   ։ Գտնվում է Բաիա նահանգի հարավկենտրոնական մարզում։ Մտնում է Վիկտորիա դա Կոնկիստայի գավառի կազմի մեջ։ Բնակչությունը կազմում է 20 380 մարդ՝ 2006 թվականի տվյալներով։ Գրավում է 722,987 կմ2 տարածք։ Բնակչության խտությունը՝ 28,2 մարդ/կմ²։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Գաետանո Ջարդինո
Գաետանո Ջարդինո (Gaetano Ettore Stefano Giardino, ), իտալացի մարշալ (1926)։
Սուալիհո Մեյտե
Սուալիհո Մեյտե (Soualiho Meïté, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Տորինոյի կազմում։ Խաղում է հենակետային կիսապաշտպանի դիրքում ։
Գաետանո Ջարդինո
Կենսագրություն
Ծնվել է 1864 թվականի հունվարի 24-ին Մոնտեմանոյում, Կարլո Ջարդինոյի և Օլիմպին Գարրոնենի ընատանիքում։ Բանակային ծառայությունը սկսել է 18 տարեկանից, 1882 թվականի սեպտեմբերի 4-ից` որպես կրտսեր լեյտենանտ աշխատանքի անցնելով բերսալյերների 8-րդ գնդում։ 1885 թվականի հոկտեմբերի 11-ին ստացել է լեյտենանտի կոչում, 1890 թվականից ծառայել է Էրիթրեաի գաղութում, 1893 թվականին մշակել է նախապատրաստական դասընթացներ և տակտիկական ցուցումներ տեղական աշխարհազորի համար, մասնակցել Եթովպիայի հետ պատերազմին։ Այդ ժամանակաշրջանում Ջարդինոյի ռազմական կենսագրության մեջ ամենանշանակալի իրադարձությունը եղել է 1894 թվականի հուլիսի 17-ի Կասալուի ճակատամարտը, որի համար պարգևատրվել է «Մարտական սխրանքի համար» արծաթե մեդալով, իսկ 1894 թվականի սեպտեմբերի 19-ին կոչումը բարձրացվել է մինչև կապիտան ։ 1911 թվականին փոխգնդապետի կոչումով Տրիպոլիտանիայում զբաղեցրել է իտալական օկուպացիոն կորպուսի շտաբի պետի տեղակալի պաշտոնը թուրք-լիբիական պատերազմի ժամանակ։ Առաջին համաշխարհային պատերազմի սկսվելուն պես նշանակվել է 4-րդ կորպուսի, այնուհետև 2-րդ և 5-րդ բանակների շտաբի պետ։
Սուալիհո Մեյտե
Օսեր
Մեյտեն Օսերի ակադեմիայի սան է։ 2011 թվականի մարտի 14-ին նա կնքեց իր առաջին պայմանագիրը, որը նախատեսված էր 3 տարվա համար։ Իր պրոֆեսիոնալ դեբյուտը նշեց նոյեմբերի 20-ին՝ փոխարինման մտնելով Վալենսյենի դեմ խաղում ։ Առաջին հանդիպումը թիմի մեկնարկային կազմում անցկացրեց 2012 թվականի մարտի 25-ին՝ Թուլուզի դեմ խաղում ։ Իր առաջին գոլը պրոֆեսիոնալ կարիերայում Մեյտեն խփեց օգոստոսի 7-ին՝ Ֆրանսիայի լիգայի գավաթի Ամյենի դեմ խաղում ։ Առաջնությունում առաջին գոլը խփեց 2013 թվականի փետրվարի 15-ին՝ Լիգա 2-ի Իստրի դեմ խաղում ։ Օսերի առաջին թիմի կազմում Մեյտեն անցկացրեց 24 հանդիպում՝ դառնալով 2 գոլի հեղինակ։
Գաետանո Ջարդինո
Կենսագրություն
1916 թվականի օգոստոսին ստացել է գեներալ-մայորի կոչում և ընդունվել 48-րդ դիվիզիայի հրամանատարություն` ղեկավարելով Իզոնցոյի վեցերորդ ճակատամարտը։ 1917 թվականի հունիսին ստացել է գեներալ-լեյտենանտի կոչում, ղեկավարել առաջին, հետագայում XXV կորպուսները, այնուհետև նշանակվել ռազմական նախարար։ Կապորետոյի մոտ կայացած ճակատամարտում Իտալիայի համար ծայրահեղ անբարենպաստ պայմաններում, 1917 թվականի նոյեմբերին նշանակվել է Գլխավոր Շտաբի պետ Արմանդո Դիազի տեղակալ, 1918 թվականի փետրվարին ընդգրկվել է Վերսալում գտնվող Ռազմական խորհրդատվական միջդաշնակցային կոմիտեի կազմի մեջ, նույն տարվա ապրիլին վերադառնալով իտալական ռազմաճակատ` ընդունվել է 4-րդ բանակի հրամանատարություն (որը ստացել էր «Գրապա սարի բանակ» մականունը) Պյավի և Վիտտորիո Վենտոյի ճակատամարտերում։ Պատերազմից հետո պարգևատրվել է Սավոյի Ռազմական շքանշանի Մեծ խաչով, իսկ 1919 թվականին ստացել բանակի գեներալի կոչում։ 1923 թվականի սեպտեմբերին նշանակվել է Ֆիումե ազատ քաղաքի ռազմական նահանգապետ, 1930 թվականի հունվարին պարգևատրվել է Սուրբ օրիորդ Մարիայի շքանշանով ։
Սուալիհո Մեյտե
Լիլ
2013 թվականի հունվարի 29-ին Մեյտեն 4․5 տարվա պայմանագիր կնքեց Լիլի հետ, սակայն մինչև մրցաշրջանի ավարտը վարձավճարով վերադարձավ Օսեր ։ Իր դեբյուտը նշեց օգոստոսի 10-ին՝ փոխարինման մտնելով Լորյանի դեմ խաղում ։ Առաջին հանդիպումը Լիլի մեկնարկային կազմում անցկացրեց օգոստոսի 25-ին՝ Սենտ Էտիենի դեմ խաղում ։ Եվրոպական առաջնություններում իր առաջին հանդիպումը Մեյտեն անցկացրեց 2014 թվականի հուլիսի 30-ին՝ Չեմպիոնների Լիգայի որակավորման 3-րդ փուլի Գրասհոպերի դեմ խաղում ։ Իր դեբյուտը Եվրոպայի Լիգայում նշեց դեկտեմբերի 11-ին՝ փոխարինելով Իդրիսա Գեյեին խմբային փուլի Վոլֆսբուրգի դեմ խաղում ։ Լիլի առաջին թիմի կազմում Մեյտեն անցկացրեց 41 հանդիպում բոլոր մրցաշարերում։
Գաետանո Ջարդինո
Կենսագրություն
1917 թվականի հունիսի 21-ին նշանակվել է Իտալիայի սենատոր, 1917 թվականի հուլիսի 3-ին երդմնակալությունից հետո անցել է պաշտոնական պարտականությունների կատարմանը ։
1922 թվականին Հռոմի ռազմերթի ընթացքում եղել է «Ֆլորենցիա» բանակի հրամանատար, որի պատասխանատվության ներքո էր գտնվում Իտալիայի մայրաքաղաքը, սակայն չէր միջամտում իրադարձություններին։ 1924-1925 թվականներին Իտալիայի Սենատում և Ռազմական խորհրդում իր ելույթներով դիմադրություն է ցուցաբերել ռազմական նախարար Անտոնիո Դի Ջորջիոյի նոր բանակային կանոնադրության հաստատմանն ուղղված ջանքերին, ինչպես նաև ֆաշիստական ազգային անվտանգության կամավորական ոստիկանության (Milizia Volontaria per la Sicurezza Nazionale) պաշտոնական հիմնադրմանը։ 1926 թվականի մարտի 1-ին հաստատվել է կանոնադրությունը, առանց հաշվի առնելու Դի Ջորջիոյի առաջարկությունները, 1926 թվականի հունիսի 17-ին Ջարդինոն ստացել է Իտալիայի մարշալի կոչում, բայց արդեն այդ ժամանակ կորցրել էր իրական քաղաքական ազդեցությունը։ 1927 թվականին պաշտոնաթող է լինում և բնակվում Թուրինում, որտեղ էլ մահանում է 1935 թվականի նոյեմբերի 21-ին։
Սուալիհո Մեյտե
Լիլ
2016 թվականի ձմռանը Մեյտեն վարձավճարով միացավ Զյուլտե Վարեգեմին։ Իր դեբյուտը նշեց փետրվարի 6-ին՝ Շառլեռուայի դեմ խաղում ։ Մարտի 5-ին նա հեռացվեց խաղադաշտից Կորտրեյկի դեմ խաղում՝ կարմիր քարտ ստանալով փոխարինման մտնելուց 1 րոպե անց ։ Նոյեմբերի 27-ին ֆրանսիացին կարմիր քարտ ստացավ Ստանդարտ Լյեժի դեմ խաղում՝ կարմիր քարտ ստանալով 23-րդ րոպեին ։ Իր առաջին գոլը Զյուլտե Վարեգեմի կազմում խփեց նոյեմբերի 30-ին՝ Բելգիայի գավաթի Գելի դեմ խաղում ։ Բելգիայի առաջնությունում առաջին գոլը Մեյտեն խփեց դեկտեմբերի 21-ին՝ Գենկի դեմ խաղում ։ 2017 թվականի մարտի 18-ին նա խաղադաշտ դուրս եկավ Բելգիայի գավաթի եզրափակչի Օստենդեի դեմ խաղում՝ իրացնելով 11-մետրանոց հարվածը և օգնելով իր թիմին նվաճել գավաթը հետխաղյա 11-մետրանոցների հարվածաշարում ։ Զյուլտե Վարեգեմի կազմում Մեյտեն անցկացրեց 58 հանդիպում՝ դառնալով 2 գոլի և 2 գոլային փոխանցման հեղինակ։
Մոնակո
2017 թվականի հունիսի 17-ին Մեյտեն 5 տարվա պայմանագիր կնքեց Մոնակոյի հետ   ։ Իր դեբյուտը ակումբի կազմում նշեց սեպտեմբերի 16-ին՝ փոխարինելով Ռադամել Ֆալկաոյին Ստրասբուրգի դեմ խաղում ։ Առաջին հանդիպումը Չեմպիոնների Լիգայում անցկացրեց դեկտեմբերի 6-ին՝ Պորտուի դեմ խաղում ։ Մոնակոյի կազմում անցկացրած 3 հանդիպումներից հետո, 2018 թվականի հունվարի 2-ին Մեյտեն մինչև մրցաշրջանի ավարտը վարձավճարով միացավ Բորդոյին  ։ Իր դեբյուտը նշեց հունվարի 13-ին՝ Տրուայի դեմ խաղում ։ Առաջին գոլը Լիգա 1-ում խփեց ապրիլի 15-ին՝ Մոնպելիեի դեմ խաղում ։ Բորդոյի կազմում Մեյտեն անցկացրեց 19 հանդիպում՝ դառնալով 1 գոլի և 2 գոլային փոխանցման հեղինակ։
Գաետանո Ջարդինո
Ծանոթագրություններ
Կատեգորիա:Առաջին համաշխարհային պատերազմի մասնակիցներ Կատեգորիա:Իտալիայի մարշալներ
Սուալիհո Մեյտե
Միջազգային կարիերա
Մեյտեն ներկայացրել է Իտալիան տարբեր տարիքային երիտասարդական հավաքականներում։ Իտալիայի Մ17 հավաքականի կազմում նա 2011 թվականին մասնակցեց Եվրոպայի առաջնությանը ՝ խաղադաշտ դուրս գալով բոլոր հանդիպումներում և գոլի հեղինակ դառնալով Սերբիայի դեմ խաղում ։ 2011 թվականին նա մինչև 17 տարեկանների հավաքականի հետ մասնակցեց նաև աշխարհի առաջնությանը՝ այստեղ անցկացնելով 4 հանդիպում ։ Իտալիան հասավ մրցաշարի քառորդ եզրափակիչ, որտեղ 1-2 հաշվով պարտվեց Մեքսիկային ։
Ակումբային վիճակագրություն
2018 թվականի նոյեմբերի 16-ի դրությամբ
Ակումբային
Զյուլտե Վարեգեմ
Համազարկային պետություն
Համազարկային պետություն կամ Համազարկային իշխանություն (Salute state), իշխանական պետություն, որը գտնվում էր Հինդուստանում, մասնավորապես Բրիտանական Հնդկաստանի կազմում, որի ղեկավարին Հնդկաստանի մայրաքաղաք (ի սկզբանե՝ Կալկաթա, հետագայում՝ Դելի) ժամանելիս ողջունում էին թնդանոթային համազարկերի միջոցով (ի սկզբանե՝ Թագավորական նավատորմի նավերի թնդանոթներից, հետագայում՝ ցամաքային զինատեսակներից) ։ Համազարկերի թիվը (առավելագույնը 21 համազարկ) արտացոլում էր համապատասխան ղեկավարի մակարդակը Բրիտանական Հնդկաստանի կառավարման համակարգում, և հնդկական իշխանները շատ զգայուն էին ողջույնի արձանագրված կարգի նկատմամբ։ Որոշ իշխաններ իրենց իշխանության սահմանների ներսում ավելի մեծ թվով համազարկերով ողջույնի արժանանալու իրավունք ունեին ։
Համազարկերով պետության և պետական ղեկավարների հեղինակությունը ընդգծող այս համակարգն առաջին անգամ ներդրվել է 18-րդ դարի վերջին Օստ-Հնդկական ընկերության ղեկավարման ժամանակահատվածում և 1858 թվականից, երբ ընկերության դերը ստանձնել է Միացյալ թագավորությունը, համազարկային համակարգը շարունակել է գործել Թագի անմիջական ղեկավարության ներքո։ Այն պաշտոնապես համակարգվել է և պետական խորհրդանիշի կարգավիճակ է ձեռք բերել։ Հիերարխիայի ցանկերը հրապարակվել են 1864, 1867 և 1877 թվականներին ։
Համազարկային պետությունների համար նշանակալից իրադարձություն է եղել Անգլիայի թագավորական ընտանիքի ժամանումը Հնդկաստանի մայրաքաղաք։ 1911 թվականի դեկտեմբերին Անգլիայի թագավոր Գեորգ V-ի և Մարիա Թեքսացու թագադրման կապակցությամբ թագավորական զույգի ներկայությունը Դելիում կայանալիք Կայսերական դարբարին (հանդիսավոր ընդունելություն) միակն է պատմության մեջ։ Այդ Դարբարի կապակցությամբ (Դելիի դարբար եղել է երեք անգամ՝ 1877, 1903 և 1911 թվականներին) մեծ քանակությամբ հնդկական ազնվականություն էր ժամանել, որի պատճառով ողջույնի համազարկերը թնդում էին ամբողջ օրը, ինչի հետևանքով մի շարք ներկաներ հետագայում լսողության խնդիրներ ունեցան։ Դեկտեմբերի 13-ին արքայական զույգը իրենց ողջունելու եկած կես միլիոնից ավելի սովորական քաղաքացիների համար Շահ Ջահանի կառուցած Կարմիր ամրոցի ջհարոկհայից (կախովի պատշգամբի պատուհան) կատարել է Դարշան ։ Այնուհետև, դեկտեմբերի 14-ին թագավոր-կայսրը ղեկավարել է 50 հազար զինվորական զորահանդեսը։ Այդ ժամանակ 21 համազարկով ողջույնի իրավունք ունեին Իշխանական երեք պետություններ. Համազարկային ողջույնների այս համակարգը Հնդկաստանի կառավարության կողմից վերջնականապես չեղյալ է հայտարարվել 1971 թվականին Հնդկաստանում և 1972 թվականին Պակիստանում։
Պատմություն
Բրիտանական կառավարությունը Հնդկաստանը կառավարում էր երկու վարչական համակարգերով՝ Բրիտանական մարզեր և հնդկական «իշխանական» պետություններ։ Հնդկաստանի ենթամայրցամաքի մոտավորապես 60% -ը Մարզերն էին, իսկ 40% -ը՝ Իշխանական պետությունները ։ Մարզերը բրիտանական տարածքներ էին, որոնք անմիջականորեն ղեկավարվում էին Բրիտանական Հնդկաստանի գաղութային կառավարության կողմից։ Իշխանական պետությունները ֆեոդալական պետական միավորներ էին, որոնք դե յուրե Բրիտանական Հնդկաստանի կազմի մեջ չէին, բայց բրիտանացիների հետ պայմանագրային հարաբերությունների մեջ էին. դե ֆակտո բրիտանական հսկողության տակ էին գտնվում, քանի որ Սուբսիդային պայմանագիր կնքելով իշխանական պետությունները հրաժարվում էին արտաքին քաղաքականություն վարելուց և ինքնապաշտպանության իրավունքից, սակայն պահպանում էին պետության հողերի ինքնավարությունը։
Իշխանական պետությունները (մոտ 601, որոնցից 175-ը մեծ էին) հայրենական ղեկավարներով պետություններ էին. պետության գլուխ կանգնած էր ռաջան, մահառաջան, նիզամը կամ նավաբը ։ XX դարի կեսերին ընտրական խորհուրդներ ստեղծվեցին, որոնց իրավունքները սահմանափակ էին։ Բրիտանական իշխանությունը բոլոր իշխանական պետություններում պետության ղեկավարին առընթեր նշանակում էր ռեզիդենտ կամ քաղաքական ագենտ։ Իշխանության նախարարները հիմնականում լինում էին բրիտանական չինովնիկներ ։
Բրիտանիան հիերարխիկ կարգ էր սահմանել. որևէ պետության կամ պետության ղեկավարի մակարդակն արտահայտվում էր ողջույնի համազարկերի թվով, որին նա արժանանում էր Հնդկաստանի մայրաքաղաք ժամանելիս ։ Մինչև Հնդկաստանի անկախություն ձեռք բերելը (1947 թվականի օգոստոսի 15-ը), ամենամեծ իշխանական պետությունը համարվում էր Հայդարաբադը և նրա պետության ղեկավարին ողջունելու համար սահմանված էր առավելագույն՝ 21 համազարկ։
Ողջույնի համազարկերի թիվն ըստ կարգավիճակի
Ի սկզբանե կային երեք Իշխանական պետություններ, որոնց համար նախատեսված էր 21 համազարկ՝ Բարոդան, Հայդարաբադը, Մայսուրը, որից հետո ավելացավ Գվալիորը և Ջամու և Քաշմիրը։ Նեպալը, որը պաշտոնապես դուրս էր Բրիտանական Հնդկաստանից, նույնպես արժանացել է 21 համազարկային ողջույնի ։ 1867 թվականից նվազագույն համազարկերի թիվը 9 համազարկն էր ։
1947 թվականին Հնդկական Միության կազմում ընդգրկված համազարկային իշխանությունների համար
Աղյուսակում ցույց են տրված համազարկային իշխանությունների աստիճանները, 1947 թվականին Հնդկաստանի կազմում ընդգրկվելու պահին։ Հնդկաստանը որոշ ժամանակ շարունակել է պահպանել համազարկային հրավառությունների համակարգը նախկին իշխանական պետությունների տիրակալների համար, այդ թվում ՝ փոխելով հասանելի համազարկերի թիվը (այնպես, 1948 թվականին Հայդարաբադի և Բերարի Նիզամի կարգավիճակն իջեցվեց այն պատճառով, որ չի սատարել Հնդկական միության ստեղծմանը, իսկ առաջին տեղը զբաղեցրեց մահարանա Ուդայպուրի)։ Հնդկաստանի կառավարության կողմից համազարկերի հետ կապված հրավառությունների համակարգը վերջնականապես չեղյալ է հայտարարվել 1971 թվականին։
1947 թվականին Պակիստանի կազմի մեջ ընդգրկված համազարկային իշխանությունների համար
1947 թվականի օգոստոսին և 1948 թվականի մարտին Հնդկաստանի արևմտյան նահանգների տասներկու մուսուլմանական իշխանությունները միավորվեցին Պակիստանի Դոմինիոնի մեջ, որոնք Բրիտանական Հնդկաստանից անջատվել էին «1947 թվականի Հնդկաստանի Անկախության ակտով» ՝ այդպիսով դառնալով Պակիստանի իսլամական հանրապետության իշխանական պետություններ։ 1955-1974 թվականներին նրանք բոլորը միավորվեցին ավելի մեծ ֆեդերացիաների և մարզերի մեջ։ Բոլոր իշխանական պետությունները գտնվում էին երկրի արևմտյան մասերում, և բոլորը միավորվեցին Արևմտյան Պակիստանի մեջ, որը կազմում է Պակիստանի ներկայիս հանրապետությունը (Բանգլադեշից անջատումից հետո)։
1971 թվականին անկախության պատերազմի արդյունքում Արևելյան Պակիստանը դարձավ Բանգլադեշ։ Հրավառությամբ պայմանավորված արտոնությունները Պակիստանի կառավարությունում չեղարկվել են 1972 թվականին։
Աղյուսակում ցույց է տրված համազարկային իշխանությունների աստիճանները 1947 թվականին Պակիստանի կազմում ընդգրկվելու պահին։ 1966 թվականին համազարկային ցանկում որոշ լրացումներ և փոփոխություններ են կատարվել. 1966 թվականին նախագահ Այուբ Խանը համազարկերով պատվելու իրավունք շնորհեց ևս երկու իշխանավորների.
Բիրմայի համազարկային պետություններ
Ներկայիս Մյանմայի կազմում գտնվող Շանի իշխանությունների ղեկավարների համար նախատեսված էր անհատական ողջույններ 9 համազարկերով։ Դրանք էին.
Անհատական
Հնդկական ենթամայցամաքի ոչ իշխող անձիք, ովքեր արժանացել են համազարկով ողջույնի պատվին.
Կառավարության ղեկավարներ (1947 թվական)
9 համազարկ - Բաշահիրի (այժմ՝ Հիմաչալ Պրադեշ) Ռաջա Պադամ Սինգհ
Կրոնական առաջնորդներ
11 համազարկի իրավունքի արժանացել է նիզարիտներ իսլամական աղանդի Նավաբ (առաջնորդ) Ն.Մ. Աղա-խանը. ողջույնը ոչ մի տարածքային իշխանության չի կցվել։
Բրիտանական Հնդկաստանի քաղաքական թոշակառուներ
19 համազարկ (միայն անձնական և տեղական) նախատեսվել է Մուրշիդաբադի Նավաբի համար, որպես մեծ Բենգալիայի ժառանգ (ներառում է ներկա Բանգլադեշը, Բիհարը Օրիսան և Արևմտյան Բենգալիան)
15 համազարկ (մինչև 1899 թվականը) Արկոտի/Կառնատակայի Ն. Մ. Նավաբի (հետագայում՝ միապետ) համար
13 համազարկով ողջունել են Վիզիանահարամի Ռաջային (1864) ։
Հողատերեր Ֆրանսիական Հնդկաստանում
4 համազարկի է արժանացել է Յանամ քաղաքի զամինդարին՝ Մանյամների Կոմատի կաստայից։
Սուվերեն օտարերկրացի կառավարիչներ
19 համազարկ Ն. Ս. (Նորին Սրբություն) Տիբեթի Դալայ լամայի համար (դե ֆակտո ինքնիշխան աստվածապետական բուդդայական ազգ, մինչև Չինաստանի Ժողովրդական Հանրապետության անեքսիան)։
Արտաքին հղումներ
Կատեգորիա:Բրիտանական Հնդկաստան Կատեգորիա:Հնդկաստանի վարչական բաժանում Կատեգորիա:Միապետություն Կատեգորիա:Պատմական երկրներ Կատեգորիա:Հնդկաստանի պատմություն
Ավգյան ախոռներ
Ավգյան ախոռներ, հին հունական դիցաբանության մեջ Հելլադայի Ավգիաս արքայի աղբակուտակ հսկայական ախոռները։ Հերակլեսը մեկ օրում մաքրում է դրանք՝ այնտեղ ուղղելով Ալփեոս և Պինոս գետերի ջրերը։ Ավգյան ախոռներ արտահայտությունը փոխաբերական իմաստով բարձիթողի վիճակ է նշանակում։
Բենին Սիթի
Բենինը հայտնի էր որպես Իլ Իբինու (1180—1897 թթ.)։ Իորուբա լեզվով նշանակում է «թախիծի օրրան», հետո փոխվել է Ubinu  և պորտուգալացիների կողմից վերանվանվել է Բենին։
Պատմություն
Հիմնադրվել է X դարում, եղել է Բենինի թագավորության մայրաքաղաքը, որն իր  ծաղկմանն է հասել XIV - XVII դարերում։  1485 թվականից հետո Բենինում սկսել են բնակվել պորտուգալացիները։  Քաղաքը հարստացել է  XVI—XVII դարերում՝ ստրուկների վաճառքի շնորհիվ, որի արդյունքում ամբողջ տարածաշրջանը ստացել է ստրուկների ափ անվանումը, ինչպես նաև որոշ արևադարձային մթերքների արտահանումից։ Այս ժամանակաշրջանը հայտնի էր գեղարվեստական արհեստների զարգացմամբ։
Քաղաքը, ինչպես նաև Բենինի ողջ թագավորությունը, անկում է ապրել 1700 թվականից հետո, սակայն վերածնվել է XIX դարում՝ կապված  արմավի առևտրի հետ։ 1897 թվականի փետրվարի 17-ին անգլիական պատժիչ արշավախումբը՝ ծովակալ Գարի Ռոուսոնի ղեկավարությամբ գրավել և հրդեհել է քաղաքը՝ ոչնչացնելով Բենինի թագավորության գանձերի մեծ մասը։ Պահպանված արժեքները (բենինյան բրոնզը, երկաթից պատրաստված քանդակներ, կիսանդրիներ, փղոսկրը) անգլիացիների կողմից դուրս են բերվել և ներկայումս ցուցադրվում են աշխարհի շատ թանգարաններում։ 1967 թվականին քաղաքը մեկ օրով դարձել է Բենինի ինքնավար հանրապետության (1967) մայրաքաղաքը։
Տնտեսություն
Բենին Սիթին հանդիսանում է Նիգերիայի ռեզինատեխնիկական արդյունաբերության կենտրոնը։ Քաղաքում տեղակայված են նաև փայտամշակման և քիմիական ձեռնարկություններ։ Կարևոր ավանդական արհեստներից է արմավի յուղի արդյունաբերությունը։ Զարգացած են նաև գեղարվեստական արհեստները (փայտափորագրությունն ու փղոսկրի փորագրությունը)։
Կրթություն
Բենին Սիթիում են գտնվում Նիգերիայի մի շարք լավագույն ակադեմիական հաստատությունները, մասնավորապես Բենինի համալսարանը (University of Benin (Nigeria)), Ամբրոզե Ալիի համալսարանը (Ambrose Alli University), Բենսոն Այդահոզայի համալսարանը (Benson Idahosa University), Իգբինեդիոն համալսարանը (Igbinedion University), ինչպես նաև մի շարք մասնավոր Բուհեր։
Տեսարժան վայրեր
Քաղաքի տեսարժան վայրերից է Բենինի թագավորության կառավարչի պալատը, Էմոտանի՝ քաղաքի հովանավորի արձանը, Բենին Սիթիի ազգային թանգարանը։ Քաղաքում անց են կացվում տարբեր ուղղվածության փառատոններ։
Հավատարմագիր
Հավատարմագիր, պաշտոնական փաստաթուղթ, որով հավաստվում է դիվանագիտական ներկայացուցչի լիազորությունը մեկնած երկրում։ Հավատարմագիր ստորագրում և հանձնում է պետության գլուխը և սովորաբար ամրապնդվում է արտաքին գործերի մինիստրի ստորագրությամբ։ Հավատարմագիր տրվում է դեսպաններին ու դեսպանորդներին։ Գործերի հավատարմատարներին արտաքին գործերի նախարարի պաշտոնակատարը հանձնում է հավատարմատվական նամակ։ Հավատարմագրում նշվում է ուղարկողի և ստացողի անունն ու տիտղոսը, մեկնողի անունն ու աստիճանը, հավատարմագրվածին հավատ ընծայելու խնդրանքը։ Հավատարմագրվածը տվյալ պետություն մեկնելուց հետո առաջին աուդիենցիայի (ունկնդրման) ժամանակ հավատարմագիր հանձնում է պետության գլխին, որի հաստատված պատճենը առաքվում է արտաքին գործերի մինիստրին։ Հավատարմագրի ընդունումից հետո դիվանագիտական ներկայացուցիչը իր գործունեությունն իրականացնում է առանց լրացուցիչ լիազորությունների, սակայն նրան արգելվում է կնքել միջազգային համաձայնագրեր։ Պետության գլխի մահվան (որը հանձնել է կամ որի օրոք հանձնվել է հավատարմագիր), մեկնած երկրում կամ տվյալ ներկայացուցչի երկրում կառավարման ձևի, դիվանագիտական ներկայացուցիչի աստիճանի փոփոխության դեպքում հավատարմագիրը ուժը կորցնում է։
Կատեգորիա:Փաստաթղթեր
Հատակմաքրիչ
Հատակմաքրիչ, հատակը մաքրելու, փայլեցնելու, կոկելու մեքենա։ Լինում է ձեռքի, մեխանիկական և էլեկտրական։ Էլեկտրական հատակմաքրիչը բաղկացած է կոլեկտորային արագընթաց էլեկտրաշարժիչից, պատյանից, խոզանակաբռնիչներից, իրանի հետ միացված բռնակ-հենաձողից, խոզանակների և տափօղակների հավաքածուից։ Որոշ հատակմաքրիչներ հանդերձված են առաջացող փոշու արտածծման հարմարանքով։ Թողարկվում են նաև կահույքի և ավտոմեքենաների թափքերի հղկման և կոկման հատուկ կցափողերով, ինչպես նաև փոշեծծիչի հետ համակցված հատակմաքրիչներ։
Կատեգորիա:Տնային տնտեսություն
Օմարզադե
Օմարզադե, լեռներ Հայկական լեռնաշխարհում, Վանա լճի հարավ-արևելյան կողմում, Աղբակի լեռնաշղթայում ։
Ծանոթագրություններ
Կատեգորիա:Թուրքիայի լեռնաշղթաներ Կատեգորիա:Վանի նահանգ
Դիլան Ուիլյամ
Դիլան Էփ Ռիս Ուիլյամ (Dylan Ap Rhys Wiliam, ), բրիտանացի Կրթության մասնագետ, վաստակավոր պրոֆեսոր, ձևավորող գնահատման համահիմնադիր UCL Կրթության ինստիտուտում (IOE), որը գտնվում է Լոնդոնում։ Ուիլյամն ապրում է Բրեդֆորդ շրջանում  (Ֆլորիդայում)  ։
Հետազոտություններ և գործունեություն
Իր ուսումնասիրության հիմնական նպատակակետը՝ առանցքը, ուսուցիչների պրոֆեսիոնալ զարգացումն է ։ 1998 թվականին Փոլ Բլեքի հետ համահեղինակած  գիրքը՝ «Inside the Black Box» , որը թարգմանաբար նշանակում է՝ «Սև արկղի ներսում», ձևավորող գնահատականի վերաբերյալ հաջողված բանավեճային գիրք է։ Այն ունեցել է շուրջ 100.000 գրքի օրինակի վաճառք ։ Նա իր գաղափարներն ու մտահղացումները  ցուցադրել է 2010 թվականին BBC Բրիտանական հեռարձակմամբ վավերագրական հեռուստահաղորդումների ժամանակ։ Հաղորդաշարը կոչվում էր The Classroom Experiment, թարգմանաբար՝ «Դասարանական փորձարկում», որտեղ Հերցվուդ դպրոցի մի դասարանի ներգրավել էին ակտիվորեն մասնակցել հաղորդաշարին՝ օրինակ՝ պատասխանելու հարցերին ։ Հետագայում նա ընդլայնել է իր այս մտահղացումները 2011 թվականին հրատարակած իր գրքում «Embedded Formative Assessment », թարգմանաբար՝ «Ներդրված ձևավորող գնահատումը», որտեղ նա նկարագրում է դասարանում արդյունավետ ձևավորող գնահատականի հինգ հիմնական ռազմավարություններ ։
Ըստ Գուգլ ակադեմիայի և Սկոպուսի պաշտոնական տվյալների Դիլան Ուիլյամի գիտական հետազոտությունների դիտարկումներից ամենաշատ մեջբերված հրապարակումները վերաբերվում են սովորողների ձևավորող գնահատմանը (AFL)  :
Դիլան Ուիլյամի կարևոր երեք մտքերից ։
Սովորողներին տվեք այնպիսի հետադարձ կապ, որը կօգնի ուսումնառությունն առաջ տանել։ Այսինքն՝ տվեք այնպիսի հետադարձ կապ, որը կօգնի սովորողին հստակ հասկանա՝ ինչ կարելի է անել ավելի լավ աշխատանք կատարելու համար։ Դրանից բացի հետադարձ կապն ու գնահատումը դարձրեք մի բան, որը հասկանալու և ընկալելու համար սովորողները պետք է աշխատանք կատարեն։
Տվեք այնպիսի հարցեր ու հարցադրումներ, որոնք ձեզ կօգնեն հասկանալ, թե սովորողներն ինչ են իրոք հասկացել։ Դրա համար կարող եք տալ հայտորոշիչ հարցեր դասի ընթացքում, ինչպես նաև ախտորոշիչ հարցեր, որոնց հնարավոր չի լինի գուշակելով պատասխանել և անհրաժեշտ կլինի ամբողջ գործընթացը իրոք հասկացած լինել։ Ըստ դրա՝ կարող եք ձեր հետագա դասավանդումը հարմարեցնել սովորողների կարիքներին։
Սովորողներին դիտարկեք որպես իրար ուսումնառության ռեսուրս և իրենք իրենց ուսումնառության տեր։ Դա նշանակում է, որ սովորողները կարող են իրար հետ աշխատել՝ իրար առաջ տանելու համար։ Դրանից բացի անհատները կարող են դառնալ իրենց ուսումնառության տերը՝ տարբեր գործիքների միջոցով, որոնք թույլ կտան տեսնել իրենց առաջընթացն ու նախագծել հետագա աշխատանքը։
Ծանոթագրություններ
Կատեգորիա:Լոնդոնի համալսարանի շրջանավարտներ
Վիտվիրվայամ
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության ՝
Արտաքին հղումներ
Կատեգորիա:Ռուսաստանի գետեր
Երկու ուխտավոր
«Երկու ուխտավոր», Կ․ Պոլսի Հայոց Պատրիարք Ամենապատիվ Տ․ Սահակ Բ Մաշալյանի վարքագրական ժանրին պատկանող վեպը։
Վեպի սյուժեն
Վեպում պատկերված է 18-րդ դարի Հայաստանյայց Առաքելական Եկեղեցու երկու նշանավոր հոգևորականներ Հովհաննես Կոլոտ և Գրիգոր Շղթայակիր պատրիարքների գործունեությունը։
Արտաքին հղումներ
Կատեգորիա:2010 գրքեր
Աստղային քարտեզագիրք
Աստղային քարտեզագիրք, (ատլաս), երկնքի այս կամ այն տիրույթի պատկերը հարթության վրա ներկայացնող աստղային քարտեզների հավաքածու։
Քարտեզների վրա աստղերը պատկերված են շրջաններով, որոնց շառավիղները համեմատական են աստղերի տեսանելի պայծառություններին։ Սովորաբար աստղային քարտեզներն ունենում են կոորդինատական ցանց։
Նախապատմություն
Ամենահին հայտնի աստղային երկնքի քարտեզ, քանդակված է եղել մամոնտի փղաժանիքի փղոսկրի վրա, որ հայտնագործվեց 1979 թվականին Գերմանիայում։ Այս արտեֆակտն 32,500 տարեկան է և քանդակումներ ունի, որոնք նման են համաստեղությունների, որոնցից է Օրիոնը ։ Ֆրանսիայում Լասկոյի քարանձավների պատերին պատկերը նման է Պլեադայի( յոթ քույրեր) աստղափնջին։ Սա եղել է 33,000-ից 10,000 տարի առաջ։ Հետազոտող Մայքլ Ա. Ռափփենգլյուքը առաջարկել է նաև մի տարբերակ, որ պատկերվածները՝ հարձակվող բիզոն, մի մարդ թռչնի գլխով և թռչնի գլուխ փայտի կտորի վրա, միասին կարող են խորհրդանշել ամառային եռանկյունին, որն այդ ժամանակ մայր չմտնող գոյացում էր ։ Մեկ այլ աստղային քարտեզ, ստեղծված ավելի քան 21,000 տարի առաջ, գտնվել է Մարոկկոյի Տիզնիտ քաղաքում։ Եզն այս վահանակում կարող է լինել Տավրոս համաստեղությունը, որի վրա կարելի նաև տեսնել Պլեադայի ուրվագծերը ։
Նեբրա երկնային սկավառակը, 30 սմ լայնությամբ բրոնզապատ ակավառակը, որ թվագրված է Ք.ա. 1600 թ.-ին, ներառում է ոսկե նշաններ, որոնք խորհրդանշում են արևը կամ լիալուսինը, լուսնային մահիկ, որոշ աստղեր, Պլեադան ներառված, և հնարավոր է նաև Ծիր Կաթինը։
Անտիկ շրջան
Հստակորեն թվագրված հնագույն աստղային քարտեզը հայտնվել է Հին Եգիպտոսի աստղագիտության մեջ Ք.ա. 1534 թ.-ին ։ Հնագույն աստղային քարտեզները կազմվել էին Միջագետքի Բաբելոնյան աստղագետների կողմից մ.թ.ա. երկրորդ հազարամյակի վերջում, Քասսիտյանների օրոք (ca. մ.թ.ա. 1531–1155) : Հնագույն չինական աստղագիտական գրառումենրը թվագրված են մինչ Վարրինգների ղեկավարման շրջանը(մ.թ.ա. 476–221)։ Հնագույն չինական երկնքի գրաֆիկական պատկերումը թվագրված է մ.թ.ա. 430-ին, թեև այն ցույց չի տալիս անհատ աստղեր։
Ֆարնեզեի Ատլասը Հելլենականության դարաշրջանի արձանի երկրորդ-դարյան նմանակն է, որը խորհրդանշում է Տիտան Ատլասին, ով պահում է երկրագունդը իր ուսերին։ Սա հնագույն պահպանված հին հույների համաստեղությունների մասին նկարագրությունն է, և ներառում է ցանցաշրջաններ, որոնք տալիս են կոորդինատային դիրքեր։ Պրեցեսսիայի պատճառով, համաստեղությունների դիրքերը ժամանակի ընթացքում աստիճանաբար փոխվում է։ Հիմնվելով այս տեղեկությունների վրա, համաստեղությունները ցանկագրվել են մոտ մ.թ.ա. 125 ± 55 թվականին։ Այս դեպքը ցույց է տալիս, որ օգտագործվել էր հույն աստղագետ Հիպարքոսի աստղային ցանկը ։
Օլիվեր (ֆիլմ)
Օլիվեր (Oliver!), բրիտանական երաժշտական գեղարվեստական կինոնկար, որը նկարահանվել է 1968 թվականին, ռեժիսոր Քերոլ Ռիդի կողմից: Ֆիլմը Չարլզ Դիքենսի «Օլիվեր Թվիստի արկածները» վեպի հիման վրա ստեղծված Լայոնել Բարթի համանուն մյուզիքլի էկրանավորումն է:
Աստղային քարտեզագիրք
Միջին դարեր
Հնագույն պահպանված ձեռագիր աստղային քարտեզը բացահայտվել էր Մոգաոյի քարանձանվներում Մետաքսի ճանապարհի մոտ՝ Դունհուան աստղային քարտեզը։ Սա 210 սմ երկարությամբ և 24.4 սմ լայնությամբ գալար է, որը ցույց է տալիս երկինքը 40° հարավային լայնությունից մինչև 40° հյուսիսային լայնություն և հյուսիսային բևեռամերձ երկինքը։ Ընդհանուր պատկերված են 1,345 աստղեր, խմբված են 257 աստերիզմների։ Այս քարտեզի թվագրումը ոչ հստակ է, բայց գնահատվում է մոտ Ք.հ. 705–10 թթ. :
Օլիվեր (ֆիլմ)
Այն պատմում է Օլիվեր անունով անապաստան տղայի արկածների մասին, ով վերջապես գտնում է իր հարազատներին: Կինոնկարն արժանացել է հինգ «Օսկար» մրցանակի՝ հիմնական անվանակարգերում, այդ թվում «Լավագույն ֆիլմ» և ևս այսպես կոչված «Պատվավոր Օսկար»-ի: Ֆեգինի դերակատար Ռոն Մուդին արժանացել է Մոսկվայի միջազգային կինոփառատոնի մրցանակին: «Time Out» շաբաթաթերթի 2017 թվականի հարցումներով, կինոնկարը համարվել է բրիտանական լավագույն ֆիլմերից մեկը : Կինոնկարը նախատեսված է նաև բոլոր տարիքների երեխաների համար:
Աստղային քարտեզագիրք
Միջին դարեր
Սոնգ դինաստիայի օրոք, չինացի աստղագետ Սու Սոնգը գրեց Xin Yixiang Fa Yao (Նոր դիզայն Արմիլարյան Ժամացույցի համար) գիրքը, որը ներառում էր 5 քարտեզ 1,464 աստղերով։ Սա թվագրված էր 1092 թ.-ին։ 1193 թվականին, աստղագետ Հուան Շանը պատրաստեց մի պլանիսֆերա բացատրող տեքստով։ Այն փորագրված էր քարի վրա 1247 թվականին, և այս քարտեզը դեռ գոյություն ունի Ուեն Միաոյի տաճարում ։
Օլիվեր (ֆիլմ)
Սյուժե
Օլիվերն ընկեցիկ է և իր տխուր գոյությունը անց է կացնում աշխատանքային տանը: Մի անգամ, ճաշի ժամանակ նա համարձակվեց լրացուցիչ բաժին խնդրել: Այդ արարքի համար նրան պատժում են և վաճառում դագաղագործներին: Վերջիններս Օլիվերին անընդհատ ծաղրում են և կողպում նկուղում: Օլիվերին հաջողվում է փախչել և հասնել Լոնդոն: Այստեղ նա ծանոթանում է դեռահաս, ճարպիկ գրպանահատ Ջեք Դոքինզի հետ, ում բոլորն անվանում էին «Հնարամիտ Ստահակ»: Վերջինս երեխաներից կազմված գողերի խմբի անդամ էր: Այդ խումբը ղեկավարվում էր խորամանկ ու ծեր հրեա Ֆեգինի կողմից, ով իր մոտ էր հավաքում բոլոր գողացված և թանկարժեք իրերը:
Աստղային քարտեզագիրք
Միջին դարեր
Մուսուլմանական աստղագիտությունում, առաջին աստղային քարտեզը պետք է շատ զգույշ նկարված լիներ, որը երևում է պարսիկ աստղագետ Աբդ ալ-Ռահման ալ-Սուֆիի Ֆիքսված աստղերի գիրք աշխատությունում։ Այս գիրքը 2-րդ դարի Պտղոմեոսի Ալմահեստ աստղացանկի VII.5 և VIII.1 մասերի թարմացումն է։ Ալ-Սուֆիի աշխատությունը ներառում էր համաստեղությունների պատկերազարդումներ և ավելի պայծառ աստղերը պատկերված էին կետերի տեսքով։ Բնօրինակը չի պահպանվել, բայց 1009 թ.-ի պատճենը պահվում է Օքսֆորդի համալսարանում ։
Օլիվեր (ֆիլմ)
Սյուժե
Շուտով խմբի անդամները կազմակերպում են հարուստներից մեկի, պարոն Բրաունլոյի կողոպուտը: Սակայն հանցանքի վայրում Օլիվերին բռնում են, որից հետո նա անմեղ է ճանաչվում: Պարոն Բրաունլոն Օլիվերին իր մոտ է տանում: Այնուհետև հայտնի գող և մարդասպան Բիլ Սայքսը և նրա ընկերուհի Նենսին առևանգում են Օլիվերին և ստիպում մասնակցել գողության: Գողությունը չի ստացվում: Նենսին խղճալով Օլիվերին, որոշում է նրան վերադարձնել Բրաունլոյին, որի հետ պայմանավորվում է հանդիպել կեսգիշերին՝ Լոնդոնի կամուրջի վրա: Սակայն Բիլ Սայքսը հետևում է նրանց, սպանում Նենսիին, իսկ Օլիվերին տանում Ֆեգինի որջը:
Խուսափելով հետապնդումից, Բիլը ցանկանում է թաքնվել՝ Օլիվերին պատանդ պահելով, սակայն նրան սպանում են՝ կրակելով ամբոխի միջից: Խմբի բոլոր երեխաները փախչում են՝ ով ուր պատահի, իսկ Ջեք Դոքինզը հեռանում է Ֆեգինի հետ: Օլիվերը վերադառնում է պարոն Բրաունլոյի մոտ: Պարզվում է, որ նա Օլիվերի պապիկն է:
Աստղային քարտեզագիրք
Ժամանակակից քարտեզներ
Տպագրված աստղային երկնքի քարտեզներ ռուսերենով
Օլիվեր (ֆիլմ)
Ծանոթագրություններ
Կատեգորիա:1968 ֆիլմեր Կատեգորիա:Օսկարակիր ֆիլմեր Կատեգորիա:Բրիտանական երաժշտական ֆիլմեր Կատեգորիա:Բրիտանական ֆիլմեր Կատեգորիա:Անգլերեն ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ամերիկյան ֆիլմեր Կատեգորիա:Լավագույն երաժշտության համար Օսկարի մրցանակակիր ֆիլմեր Կատեգորիա:Columbia Pictures ֆիլմեր Կատեգորիա:Բրիտանական վեպերի էկրանավորումներ Կատեգորիա:Ֆիլմեր, որոնց գործողությունները տեղի են ունենում Անգլիայում Կատեգորիա:Պիեսների հիման վրա նկարահանված ամերիկյան ֆիլմեր Կատեգորիա:Բրիտանական դրամա ֆիլմեր Կատեգորիա:Մեծ Բրիտանիայում նկարահանված ֆիլմեր Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Բրիտանական ընտանեկան ֆիլմեր Կատեգորիա:Բրիտանական քրեական ֆիլմեր
Աստղային քարտեզագիրք
Ժամանակակից քարտեզներ
Առավել հայտնի տպագրված աստղային երկնքի քարտեզներ անգլերենով
Անվճար PDF քարտեզներ. Անվճար PDF-Աստղային երկնքի քարտեզ աստղագիտության ճապոնացի սիրողի կողմից։ Ներառված են աստղեր մինչև 6.50 աստղային մեծության։ ներառում է 20 քարտեզ, որոնց վրա պատկերված են աստղեր մինչև 7,25 աստղային մեծություն (կրկնակի աստղերը ներառված), նաև 550 միգամածություն, գալակտիկա և աստղաբույլեր։ Հեղինակ — Andrew L. Johnson Նախորոշված է աստղագիտության սիրահարների համար, ովքեր հետաքրքրված են միգամածություններով։ Կազմված է 315 А4 ֆորմատի քարտեզներից։
Ծանոթագրություններ
Կատեգորիա:Աստղային քարտեզագրքեր Կատեգորիա:Աստղագիտության պատմություն Կատեգորիա:Նավագնացություն
Ավանի աղահանք
Ավանի աղահանք, գտնվում է Երևանի հյուսիսարևելյան մասում։ Հայտնի է 1949 թ.-ից, արդյունաբերական շահագործումն սկսվել է 1967 թ.-ից։
Օմար Տաղյի կամուրջ
Օմար Տաղյի կամուրջ, կամուրջ Արևմտյան Եփրատ գետի վրա, Մամախաթուն գյուղաքաղաքից 24 կմ հյուսիս-արևելք, Սանտիրան գյուղից 2-3 կմ հարավ֊արևելք ։
Ծանոթագրություններ
Կատեգորիա:Թուրքիայի կամուրջներ
Ավանի աղահանք
Ավանի աղահանքի երկրաբանական կառուցվածքի մեջ մասնակցող միոցենյան աղաբեր հաստվածքը արտահայտված է կավերի և քարաղի շերտերի հերթափոխությամբ և առաջացնում է զառիթափ թևեր ու միջօրեակաև տարածում ունեցող բրախիանտիկլինալ ծալք։ Աղաբեր շերտախմբի հաստությունը կազմում է 700 մ, աղի շահագործվող շերտերի հզորությունը՝ 2—50 մ։ Արդյունաբերական պաշարները գտնվում են 130-365 մ³։
Երկրաբանական կառուցվածքում մասնակցում են պլիոցենի մոտ 220 մ հաստության, մասամբ՝ պլեյստոցենի դոլոմիտային ու անդեզիտային բազալտներ։
Շահագործում
Քարաղի պաշարները կազմում են մոտ 29 միլիոն տոննա։ Հանքավայրը շահագործվում է հանքահորերի միջոցով՝ ընտրողական եղանակով՝ 100—300 մ խորությունների սահմաններում։
Երևանի հարավարևմտյան մասում աղաբեր շերտախմբից ստորերկրյա աղազերծման միջոցով ստացվում է աղի ջրային լուծույթ՝ քիմիական արդյունաբերական ձեռնարկությունների համար։ Շահագործման հետևանքով առաջացած դատարկությունները նախապատրաստվում են իբրև սառնարաններ և այրվող գազի ամբարներ օգտագործելու համար։ Ավանի աղի հանքի հիմքի վրա գործում են Ավանի աղի կոմբինատը և Հանրապետական անձավաբուժական կենտրոնը (1989 թվականից), որտեղ բուժում են բրոնխային հեղձուկ, բրոնխաբորբեր և այլ հիվանդություններ։
Կատեգորիա:Հայաստանի հանքավայրեր Կատեգորիա:Հանքավայրեր այբբենական կարգով
Կարա Մբոջ
Սերին Մոդու Կարա Մբոջ (Serigne Modou Kara Mbodj, ), սենեգալցի ֆուտբոլիստ, Սենեգալի ազգային հավաքականի հենակետային կիսապաշտպան։ 2012 թվականին Լոնդոնում անցկացված Օլիմպիական խաղերի և 2018 թվականի աշխարհի առաջնության մասնակից։
Ակումբային կարիերա
2013 թվականի սկզբին Մբոջը տեղափոխվել է բելգիական «Գենկ» ակումբ՝ կնքելով երեքուկես տարվա պայմանագիր։ Փետրվարի 24-ին «Ստանդարտ» ակումբի դեմ խաղի ժամանակ Մբոջը կատարել է իր նորամուտը Ժյուպիլե Լիգայում ։ Ապրիլի 1-ին «Անդերլեխտ» ակումբի դեմ խաղի ժամանակ Մբոջը խփել է իր առաջին գոլը նոր ակումբի կազմում ։ 2012/2013 մրցաշրջանում Մբոջն օգնել է «Գենկին»  նվաճել Բելգիայի գավաթը։
2015 թվականի ամռանը Մբոջը չորս տարվա պայմանագիր է կնքել «Անդերլեխտ» ակումբի հետ։ Տրանսֆերի արժեքը կազմել է 4,5 մլն եվրո։ Օգոստոսի 16-ին «Օստենդե» ակումբի դեմ խաղում Մբոջը կատարել է իր նորամուտը նոր թիմի կազմում ։ 2016 թվականի փետրվարի 18-ին Եվրոպայի լիգայի շրջանակներում անցկացված հունական «Օլիմպիակոս» ակումբի դեմ խաղում Մբոջը խփել է իր առաջին գոլը «Անդերլեխտ» ակումբի կազմում ։ 2017 թվականին նա դարձել է Բելգիայի չեմպիոն։
2018 թվականի Ամռանը Կարա Մբոջը վարձավճարային հիմունքներով տեղափոխվել է ֆրանսիական «Նանտ» ակումբ։
Միջազգային կարիերա
2012 թվականին Մբոջը մասնակցել է Լոնդոնում անցկացվող Օլիմպիական խաղերին։ Մրցաշարի ընթացքում նա մասնակցել է ԱՄԷ-ի, Ուրուգվայի և Մեքսիկայի հավաքականների դեմ խաղերին։
2013 թվականի հունիսի 8-ին 2014 թվականի աշխարհի առաջնության նախընտրական փուլի՝ Անգոլայի հավաքականի դեմ խաղում Մբոջը կատարել է իր նորամուտը Սենեգալի հավաքականի կազմում ։ 2014 թվականի նոյեմբերի 19-ին Աֆրիկայի գավաթի խաղարկության՝ Բոտսվանայի հավաքականի դեմ խաղի ժամանակ Մբոջը խփել է իր առաջին գոլը Սենեգալի ազգային հավաքականի կազմում ։
2015 թվականին Մբոջը երկրորդ անգամ մասնակցել է Աֆրիկայի գավաթի խաղարկությանը։ Մրցաշարի ընթացքում նա մասնակցել է Գանաի, Հարավաֆրիկյան Հանրապետություն և Ալժիրի հավաքականների դեմ խաղերին։ Հարավաֆրիկյան Հանրապետության հավաքականի դեմ խաղի ժամանակ Մբոջը գոլ է խփել։
2017 թվականին Մբոջը Գաբոնում մասնակցել է Աֆրիկայի գավաթի խաղարկությանը։ Մրցաշարի ընթացքում նա մասնակցել է Զիմբաբվեի, Ալժիրի , Թունիսի և Կամերունի հավաքականների դեմ խաղերին։ Թունիսի հավաքականի դեմ խաղի ժամանակ Մբոջը գոլ է խփել։
2018 թվականին Մբոջն ընդգրկվել է Սենեգալի հավաքականի կազմում՝ մասնակցելու աշխարհի առաջնությանը, որն անցկացվել է Ռուսաստանում։ Մրցաշարի ընթացքում նա եղել է պահեստայինների նստարանին, և ոչ մի խաղի չի մասնակցել։
Ձեռքբերումներ
Թիմային
«Գենկ»
«Անգերլեխտ»
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Սենեգալցի ֆուտբոլիստներ Կատեգորիա:Սենեգալի հավաքականի ֆուտբոլիստներ Կատեգորիա:Դիամբարսի ֆուտբոլիստներ Կատեգորիա:Տրոմսյոյի ֆուտբոլիստներ Կատեգորիա:Գենկի ֆուտբոլիստներ Կատեգորիա:Անդերլեխտի ֆուտբոլիստներ Կատեգորիա:Նանտի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Ֆուտբոլի կիսապաշտպաններ
Բաբբիլայի շրջան
Բաբբիլայի շրջան (ناحية ببيلا), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հարավում՝ Ռիֆ Դիմաշկ մարզում։ Հանդիսանում է Ռիֆ Դիմաշկի գավառի վեց շրերջաններից մեկը։
Վարչական կենտրոնն Բաբբիլա քաղաքն է։ 2004 թվականի տվյալներով բնակչությունը կազմել է 341,625 մարդ ։ Քաղաքն ու շրջակա ավանները կազմում են 75.77 քառ.կմ տարածք։
Ծանոթագրություններ
Կատեգորիա:Սիրիայի շրջաններ Կատեգորիա:Ռիֆ Դիմաշկի գավառ
Սեն Բենուա սյուր Վան
Սեն Բենուա սյուր Վան (Saint-Benoist-sur-Vanne), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 234 մարդ, բնակչության խտությունը` 14.03 մարդ/կմ²։ Բնակավայրը զբաղեցնում է 16.68 կմ² տարածք։
Աշխարհագրություն
Գտնվում է Փարիզ քաղաքից 120 կմ հարավ-արևելք, Շալոն ան Շամպայն քաղաքից` 95 կմ հարավ-արևմուտք, Տրուա քաղաքից` 31 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 128 աշխատունակ (15-64 տարեկան) բնակիչ, որոնցից ակտիվ էին 100-ը, իսկ ոչ ակտիվները` 28։ Ակտիվության ցուցանիշը կազմում է 78,1 %։ 100 աշխատունակ մարդկանցից աշխատել է 89 անձ (49 տղամարդ և 40 կին)։ Գործազուրկ են եղել 11 անձ (8 տղամարդ և 3 կին)։ 28 անաշխատունակներից 9-ը եղել են աշակերտներ կամ ուսանողներ, 10-ը` թոշակառուներ, իսկ 9-ը չեն աշխատել տարբեր պատճառներով ։